Kamu bisa jelasin ke aku soal HTMS Pattani dalam bahasa melayu?

HTMS Pattani adalah salah sebuah daripada dua buah kapal peronda luar pantai kelas-Pattani yang kini telah ditauliahkan ke dalam Tentera Laut Diraja Thailand.

Di bawah satu penjanjian pada bulan Mei 2002, the China State Shipbuilding Corporation akan membina Pattani dan HTMS Naratiwat di Hudong-Zhonghua Shipyard di Shanghai. Pattani telah dilancarkan pada tahun 2004 dan diserahkan kepada Tentera Laut Diraja Thailand pada 16 Disember 2005.

Pada 10 September 2010, Pattani dan kapal sokongan HTMS Similan telah berlepas daripada Pangkalan Tentera Laut Sattahip bersama dengan "351 kelasi dan 20 trup peperangan khas" untuk menyertai usaha-usaha menghapuskan pelanunan di Teluk Aden. "Misi ini menandakan buat pertama kalinya Thailand telah menghantar tentera ke luar negara untuk melindungi kepentingannya." Sebagai sebahagian daripada Pasukan Tugas Gabungan 151 pelbagai negara 151, Pattani dan terutamanya Similan "mengganggu aktiviti pelanunan" dalam dua kejadian berasingan pada 23 Oktober 2010. Pada 20 Januari 2011, kedua-dua kapal telah kembali ke Thailand selepas menyelesaikan misi selama 137 hari.

Pada 9 Mac 2014, Pattani telah diaturgerak bersama dengan AgustaWestland Super Lynx 300 dalam operasi mencari dan menyelamat Malaysia Airlines Flight 370.